NORSAR

Stiftelsen NORSAR er et norsk forskningsinstitutt med spesialfelt innen forskning, tjenester og programvareutvikling knyttet til seismologi og anvendt geofysikk. Instituttet ble opprettet i 1968 som en del av Norges Teknisk-Naturvitenskapelige Forskningsråd.NORSAR, om oss   Det ble omorganisert som en stiftelse 1. juli 1999. Hovedkontoret ligger på Kjeller i Akershus.

NORSAR har ansvar for og opererer noen av verdens største jordskjelvstasjoner, med nettverk av målere blant annet i Hedmark og på Finnmarksvidda.NORSARs stasjoner De har mange års erfaring i metodeutvikling for avansert seismologisk dataprosessering og analyse av data fra jordskjelvinstrumenter. En stor del av NORSARs virksomhet er rettet mot metodeutvikling for å skille naturlige rystelser (som eksempelvis jordskjelv) fra rystelsene som oppstår ved kjernefysiske eksplosjoner. NORSAR er oppnevnt som nasjonalt datasenter (NDC) for overvåkning av den kjernefysiske prøvestansavtalen.

NORSAR hadde en viktig rolle da Norge i 1973 knyttet seg til ARPANET som første ikke-amerikanske land.«ARPANET Maps 1969 to 1977»   

Administrerende direktør siden 2. januar 2014 er Anne Strømmen Lycke som tok over etter Anders Dahle.Ny administrerende direktør  Fra 1. april 2025 tar Birger Steen over som administrerende direktør.

 Referanser 

 Eksterne lenker 



Kategori:Norske stiftelser
Kategori:Forskningsinstitutter i Norge
Kategori:Seismologi
Kategori:Etableringer i 1968